
Grozījumi Ministru kabineta 2018. gada 18. decembra noteikumos Nr. 837 "Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu"
Izdoti saskaņā ar Maksātnespējas likuma 19. panta otro daļu un Kredītiestāžu likuma 131.1 panta trešo daļu
· 1. Izdarīt Ministru kabineta 2018. gada 18. decembra noteikumos Nr. 837 "Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu" (Latvijas Vēstnesis, 2018, 251. nr.; 2023, 199. nr.) šādus grozījumus:
· 1.1. izteikt 2.4. apakšpunktu šādā redakcijā:
· "2.4. ir iestājies Maksātnespējas likuma 16.2 panta trešajā daļā noteiktais gadījums – administratora amata darbības apturēšanas termiņš ir beidzies vai vairs nepastāv apstākļi, kas bija par pamatu administratora atstādināšanai no amata, un administrators vēl nav nokārtojis kvalifikācijas eksāmenu nākamajā tā rīkošanas reizē.";
· 1.2. izteikt 3. punktu šādā redakcijā:
· "3. Lai administratoru iekļautu pretendentu sarakstā, administrators iesniedz Tieslietu ministrijai pieteikumu par iekļaušanu pretendentu sarakstā.";
· 1.3. izteikt 4. punktu šādā redakcijā:
· "4. Tieslietu ministrija nākamajā darbdienā pēc šo noteikumu 3. punktā minētā pieteikuma saņemšanas ievada sistēmā informāciju par administratora iekļaušanu pretendentu sarakstā, norādot atzīmi, ka administrators ir iekļaujams pretendentu sarakstā, un tajā pašā dienā administratoru iekļauj pretendentu sarakstā.";
· 1.4. izteikt 6. punktu šādā redakcijā:
· "6. Lai administratoru izslēgtu no pretendentu saraksta, administrators iesniedz Tieslietu ministrijai pieteikumu par izslēgšanu no pretendentu saraksta.";
· 1.5. izteikt 7. punktu šādā redakcijā:
· "7. Tieslietu ministrija izslēdz administratoru no pretendentu saraksta, ja Maksātnespējas likuma 17.1, 17.2, 17.3 un 17.4 pantā noteiktajā kārtībā administrators ir atbrīvots, atcelts vai atstādināts no amata vai viņa amata darbība ir apturēta, kā arī tad, ja kriminālprocesa ietvaros pieņemts lēmums par procesuālā piespiedu līdzekļa – noteiktas nodarbošanās aizlieguma – piemērošanu, ar kuru noteikts ierobežojums pildīt administratora amata pienākumus.";
· 1.6. izteikt 8. punktu šādā redakcijā:
· "8. Tieslietu ministrija nākamajā darbdienā pēc šo noteikumu 6. punktā minētā pieteikuma saņemšanas vai šo noteikumu 7. punktā minētā lēmuma pieņemšanas ievada sistēmā informāciju par administratora izslēgšanu no pretendentu saraksta, norādot atzīmi, ka administrators ir izslēgts no pretendentu saraksta, un tajā pašā dienā administratoru izslēdz no pretendentu saraksta.";
· 1.7. izteikt 11. punktu šādā redakcijā:
· "11. Ja administrators ir izslēgts no pretendentu saraksta, pamatojoties uz lēmumu par administratora amata darbības apturēšanu vai atstādināšanu no amata darbības veikšanas, vai kriminālprocesa ietvaros pieņemts lēmums par procesuālā piespiedu līdzekļa – noteiktas nodarbošanās aizlieguma – piemērošanu, ar kuru noteikts ierobežojums pildīt administratora amata pienākumus, vai iestājies Maksātnespējas likuma 16.2 panta trešajā daļā minētais gadījums, viņš ir tiesīgs iesniegt pieteikumu par iekļaušanu pretendentu sarakstā ar dienu, kad administrators ir atjaunots amatā.";
· 1.8. izteikt 17.2 punktu šādā redakcijā:
· "17.2 Lai administratoru iekļautu pretendentu sarakstā kredītiestādes maksātnespējas procesam, administrators iesniedz Tieslietu ministrijai attiecīgu pieteikumu.";
· 1.9. izteikt 17.5 punktu šādā redakcijā:
· "17.5 Tieslietu ministrija desmit darbdienu laikā pēc šo noteikumu 17.2 punktā minētā pieteikuma saņemšanas izvērtē, vai uz administratoru neattiecas šo noteikumu 2. punktā minētie ierobežojumi, kā arī administratora atbilstību šo noteikumu 17.41., 17.42., 17.43., 17.44., 17.45., 17.46. (attiecībā uz Tieslietu ministrijas piemērotajām sankcijām), 17.47., 17.48., 17.49., 17.410. apakšpunktā minētajām prasībām, izmantojot sistēmā un Tieslietu ministrijai pieejamās ziņas, no administratora saņemto informāciju un ziņas no Sodu reģistra.";
· 1.10. izteikt 17.6 punktu šādā redakcijā:
· "17.6 Ja Tieslietu ministrija konstatē, ka uz administratoru attiecas šo noteikumu 2. punktā minētie ierobežojumi vai administrators neatbilst šo noteikumu 17.41., 17.42., 17.43., 17.44., 17.45., 17.46. (attiecībā uz Tieslietu ministrijas piemērotajām sankcijām), 17.47., 17.48., 17.49., 17.410.  apakšpunktā minētajām prasībām, Tieslietu ministrija desmit darbdienu laikā informē administratoru, ka viņš nav iekļauts pretendentu sarakstā kredītiestādes maksātnespējas procesam vai izslēgts no minētā pretendentu saraksta, norādot konkrētu neiekļaušanas vai izslēgšanas pamatojumu.";
· 1.11. izteikt 17.7 punktu šādā redakcijā:
· "17.7 Ja Tieslietu ministrija konstatē, ka uz administratoru neattiecas šo noteikumu 2. punktā minētie ierobežojumi, kā arī administrators atbilst šo noteikumu 17.41., 17.42., 17.43., 17.44., 17.45., 17.46. (attiecībā uz Tieslietu ministrijas piemērotajām sankcijām), 17.47., 17.48., 17.49., 17.410.  apakšpunktā minētajām prasībām Tieslietu ministrija divu darbdienu laikā nosūta informācijas pieprasījumu tām Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (turpmāk – Novēršanas likums) uzskaitītajām uzraudzības un kontroles institūcijām un Starptautisko un Latvijas Republikas nacionālo sankciju likumā (turpmāk – Sankciju likums) noteiktajām kompetentām institūcijām, kuru subjekts varētu būt administrators, par piemērotajām sankcijām, ja no to piemērošanas dienas ir pagājis vismaz viens gads, par Novēršanas likuma vai Sankciju likuma pārkāpumu.";
· 1.12. izteikt 17.8 punktu šādā redakcijā:
· "17.8 Šo noteikumu 17.7 punktā minētā informācija Tieslietu ministrijai sniedzama viena mēneša laikā no tās pieprasīšanas dienas. Ja Novēršanas likumā uzskaitītās uzraudzības un kontroles institūcijas un Sankciju likumā noteiktās kompetentās institūcijas noteiktajā termiņā nesniedz ziņas par konkrēto administratoru, uzskatāms, ka šīs institūcijas par likuma pārkāpumu nav piemērojušas sankcijas (izņemot brīdinājumu) vai no sankciju piemērošanas dienas ir pagājis vismaz viens gads. Tieslietu ministrija nākamajā darbdienā pēc noteiktā termiņa beigām ievada sistēmā informāciju par administratora iekļaušanu pretendentu sarakstā kredītiestādes maksātnespējas procesam, norādot atzīmi, ka administrators ir iekļaujams konkrētajā pretendentu sarakstā, un tajā pašā dienā administratoru iekļauj pretendentu sarakstā kredītiestādes maksātnespējas procesam.";
· 1.13. izteikt 17.9 punktu šādā redakcijā:
· "17.9 Ja Tieslietu ministrijā noteiktajā termiņā saņemtas ziņas par administratoram piemērotajām sankcijām par Novēršanas likuma vai Sankciju likuma pārkāpumiem, Tieslietu ministrija desmit darbdienu laikā informē administratoru, ka viņš nav iekļauts pretendentu sarakstā kredītiestādes maksātnespējas procesam vai izslēgts no minētā pretendentu saraksta, norādot kā neiekļaušanas vai izslēgšanas pamatu administratoram piemēroto sankciju un kompetento institūciju, kas piemērojusi sankciju.";
· 1.14. izteikt 17.11 punktu šādā redakcijā:
· "17.11 Administrators, kurš ir iekļauts pretendentu sarakstā kredītiestādes maksātnespējas procesam, reizi kalendāra gadā, bet ne vēlāk kā līdz 1. septembrim nosūta Tieslietu ministrijai apliecinājumu, ka viņam ir derīgs sertifikāts. Administrators, kurš ir iekļauts pretendentu sarakstā kredītiestādes maksātnespējas procesam, ir atbildīgs, ka viņam ir spēkā esošs sertifikāts.";
· 1.15. izteikt 17.12 punktu šādā redakcijā:
· "17.12 Tieslietu ministrija reizi kalendāra gadā, bet ne vēlāk kā līdz 1. septembrim, par tiem administratoriem, kuri iekļauti pretendentu sarakstā kredītiestādes maksātnespējas procesam, nosūta informācijas pieprasījumu tām Novēršanas likumā uzskaitītajām uzraudzības un kontroles institūcijām un Sankciju likumā noteiktajām kompetentām institūcijām, kuru subjekts varētu būt administrators, par piemērotajām sankcijām (izņemot brīdinājumu), ja no to piemērošanas dienas ir pagājis vismaz viens gads, par Novēršanas likuma vai Sankciju likuma pārkāpumu.";
· 1.16. izteikt 17.13 punktu šādā redakcijā:
· "17.13 Lai administratoru izslēgtu no pretendentu saraksta kredītiestādes maksātnespējas procesam, administrators iesniedz Tieslietu ministrijai pieteikumu par izslēgšanu no attiecīgā pretendentu saraksta. Administratoram ir pienākums iesniegt pieteikumu par viņa izslēgšanu no pretendentu saraksta kredītiestādes maksātnespējas procesam, ja viņam vairs nav spēkā esošs sertifikāts.";
· 1.17. izteikt 17.14 punktu šādā redakcijā:
· "17.14 Tieslietu ministrija izslēdz administratoru no pretendentu saraksta kredītiestādes maksātnespējas procesam, ja:
· 17.141. attiecībā uz administratoru pieņemts kāds no šo noteikumu 7. punktā minētajiem lēmumiem;
· 17.142. administrators neatbilst šo noteikumu 17.4 punktā minētajām prasībām.";
· 1.18. izteikt 17.15 punktu šādā redakcijā:
· "17.15 Tieslietu ministrija nākamajā darbdienā pēc šo noteikumu 17.13 punktā minētā pieteikuma saņemšanas, šo noteikumu 7. punktā minētā lēmuma pieņemšanas vai šo noteikumu 17.4 punktā minēto prasību neatbilstības konstatēšanas gadījumā ievada sistēmā informāciju par administratora izslēgšanu no pretendentu saraksta kredītiestādes maksātnespējas procesam, norādot atzīmi, ka administrators ir izslēgts no konkrētā pretendentu saraksta, un tajā pašā dienā administratoru izslēdz no pretendentu saraksta kredītiestādes maksātnespējas procesam.";
· 1.19. izteikt 17.17 punktu šādā redakcijā:
· "17.17 Ja administrators ir izslēgts no pretendentu saraksta kredītiestādes maksātnespējas procesam, pamatojoties uz lēmumu par administratora amata darbības apturēšanu vai atstādināšanu no amata darbības veikšanas, vai kriminālprocesa ietvaros pieņemts lēmums par procesuālā piespiedu līdzekļa – noteiktas nodarbošanās aizlieguma – piemērošanu, ar kuru noteikts ierobežojums pildīt administratora amata pienākumus, vai iestājies Maksātnespējas likuma 16.2 panta trešajā daļā minētais gadījums, viņš ir tiesīgs iesniegt pieteikumu par iekļaušanu pretendentu sarakstā kredītiestādes maksātnespējas procesam ar dienu, kad administrators ir atjaunots amatā.";
· 1.20. papildināt ar 25. punktu šādā redakcijā:
· "25. Pieteikumus un iesniegumus par administratora iekļaušanu pretendentu sarakstā vai izslēgšanu no tā, pieteikumus par administratora iekļaušanu pretendentu sarakstā kredītiestādes maksātnespējas procesam vai izslēgšanu no minētā saraksta, kā arī lietas, kurās līdz 2026. gada 30. septembrim Maksātnespējas kontroles dienests ir saņēmis ziņas, kas ir pamats administratora izslēgšanai no attiecīgā pretendentu saraksta, un kuru izskatīšana līdz minētajai dienai nav pabeigta, no 2026. gada 1. oktobra izskata Tieslietu ministrija. Maksātnespējas kontroles dienestā līdz 2026. gada 30. septembrim saņemtie pieteikumi, iesniegumi vai ziņas uzskatāmi par saņemtiem Tieslietu ministrijā 2026. gada 1. oktobrī."
· 2. Grozījumi stājas spēkā 2026. gada 1. oktobrī.

